Feelgood Scene Film & TV

Feelgood Scene Film og TV AS, også kalt Feelgood SFT, er et norsk produksjonsselskap av TV-programmer, reklame og spillefilmer. 
Selskapet fokuserer primært på produksjoner innen sjangrene humor og underholdning – og er kjent for å stå bak TV-produksjonene Torsdag kveld fra Nydalen, Helt perfekt, Torsdagsklubben, Brille, Nårje, Neste sommer, Roast fra Chat Noir og Dansken & Fingern. Feelgood har sin daglige virksomhet i Nydalen i Oslo. Daglig leder er Lasse Hallberg.
Selskapets datterselskap, Feelgood&iStage, produserer show for scenen og står som management for en rekke norske komikere. 
Feelgood er det produksjonsselskapet som har vunnet flest Gullruter i humorsjangeren med totalt seks seire, sist med produksjonen Basic bitch i 2022. Selskapet vant også Humorprisen fire år på rad (2010, 2011, 2012 og 2013).


== Eierskap og oppkjøp ==
Selskapet ble stiftet i 2003 av komiker og produsent Thomas Giertsen. Foruten Giertsen ble de øvrige aksjene i selskapet eid av produsenter, tekstforfattere og komikere som er tilknyttet virksomheten. 
I 2010 kjøpte Sony Music majoriteten av aksjene i selskapet, og Lena Midtveit trådte inn som styreleder i selskapet. I løpet av de neste syv årene i Sony Musics eierskap hadde selskapet følgende daglige ledere: Thomas Giertsen, Magnus Ravlo Stokke, Olav Øen og Lena Midtveit.  
Sommeren 2013 kjøpte Feelgood SFT selskapet Funkenhauser Productions som var eid av Bård Tufte Johansen, Harald Eia og Lars Hognestad. Oppkjøpet gjorde at mange av landets fremste komikere ble samlet i ett selskap. Våren 2015 meldte også komiker Henrik Elvestad overgang til Feelgood.I 2017 kjøpte det danske produksjonshuset Monday Productions AS alle aksjene i Feelgood Scene Film og TV, foruten de som ble eid av Thomas Giertsen, og Lasse Hallberg gikk inn som daglig leder. 
Del-eiere av selskapet gjennom historien har blant annet vært Atle Antonsen, Eilert Hanoa, Morten Ramm, Else Kåss Furuseth, Birgitte Bruusgaard, Magnus Monn-Iversen, Steffan Ludvigsen, Bård Fjulsrud og Olav Øen.  


== TV- og radioproduksjoner ==
Feelgood har stått for en lang rekke TV- og nett-TV-produksjoner, blant annet for TV 2, NRK, TVNorge/Discovery+, TV3, VGTV og Dagens næringsliv.
Her er et utvalg (sortert etter premiereår, prosjekter som gått over flere sesonger nevnes kun ved premiereår):

2005 På innsiden med Thomas Giertsen (TV2)
2006 Manshow (TV2 Zebra) | Norsk humor (NRK)
2007 Koht i familien (NRK) | Hjemme hos Bye & Rønning (NRK)
2008 Torsdagsklubben (TV2) | Gunnvors påske (VGTV) | Magiske Morten (VGTV)
2009 Torsdag kveld fra Nydalen (TV2) | En god nummer to (TV2) | Ali Reza and the Rezas (TV2) | Tegneby (NRK)
2010 Skavlan (NRK) | Otto – helt privat (TV2)  | Sirkus Sand (TV2) | Kjendisbloggerne (TV2) | Lisa Goes to Hollywood (NRK)
2011 Helt perfekt (TVNorge) | Roast fra Chat Noir (TVNorge)  | Dansken & Fingern (Viasat 4)
2012 Nårje  (TV2) | Morten Ramm fyller Oslo Spektrum (TV2)  | Onkel Amerika (TV3) | Cover Me (TV2)
2013 Brille (TVNorge) | Klaus på kanten (TV2) | Else (TV2)
2014 Neste sommer (TVNorge) | Dritseint med Edel (TV2) | Skal du ha juling  (VGTV)  | Toget (TV2) | Fri bar (TV2 Zebra - TV-lab) | Humordugnaden  (TV2 Zebra - TV-lab)
2015 Årsrevyen (TVNorge) | Pascal (TV3) | Det er lov å være blid med Else (TV2 ) | Dansken og Fingern - Best i alt (MAX)
2016 Ukens vinner (NRK) | Amatørenes mester (TV2) | Koht og kidsa (TVNorge)
2017 Sånn er du (NRK P2) | Mandagsklubben (TVNorge) | Praktisk info med Jon Almaas (TVNorge)
2018  Hvite gutter (TVNorge)
2020 Aldri Voksen (TVNorge/Discovery+) | Sånn er Norge (NRK) | Jeg kan ingenting om vin (Dagens næringsliv) | Basic Bitch (TVNorge/Discovery+)
2021 Udda veckor (Discovery+)


== Nominasjoner og priser ==
Feelgood og aktører i de ulike TV-produksjonene har fått flere nominasjoner og priser fra Gullruten og Komiprisen, og har enkeltnominasjoner fra blant annet Emmy. Fra 2010 til 2013 vant Feelgood prisen for beste humorserie fire år på rad i Gullruten.
Komiprisen har ført til 42 nominasjoner, hvorav 5 priser. Gullruten har gitt 35 nominasjoner, hvorav 8 priser. Flest nominasjoner har gått til Tordag kveld fra Nydalen med 18 nominasjoner (hvorav fem priser), Helt perfekt har fått 18 nominasjoner (hvorav 5 priser), Neste sommer med 10 nominasjoner (hvorav 3 priser) og En god nummer to har fått 6 nominasjoner (hvorav 1 pris).
I tillegg har både Else Kåss Furuseth og Thomas Giertsen fått Wenche Foss' ærespris i henholdsvis 2012 og 2014 for å «i sterk grad kunne forbindes med Wenche Foss' livsglede og engasjement».


== Referanser ==


== Eksterne lenker ==
Offisielt nettsted